Title: ระเบียบกระทรวงมหาดไทยว่าด้วยการจ่ายเงินทดแทนแก่พนักงานเทศบาลวิสามัญประจำการที่ออกจากงาน พ.ศ. 2503

ระเบียบกระทรวงมหาดไทย

ระเบียบกระทรวงมหาดไทย
ว่าด้วยการจ่ายเงินทดแทนแก่พนักงานเทศบาลวิสามัญ
ประจำการที่ออกจากงาน
พ.ศ.2503
------------------

โดยที่กระทรวงมหาดไทยได้พิจารณาเห็นสมควรให้เทศบาล
จ่ายเงินทดแทนเพื่อช่วยเหลือพนักงานเทศบาลวิสามัญประจำ
การที่ออกจากงานหรือตายโดยไม่มีความผิด  อาศัยอำนาจตาม
ความในพระราชบัญญัติเทศบาล  พ.ศ. 2496  มาตรา
69
รัฐมนตรีว่าการกระทรวงมหาดไทย จึงกำหนดระเบียบไว้ดังต่อ
ไปนี้

ข้อ 1  ระเบียบนี้เรียกว่า  `ระเบียบกระทรวงมหาดไทย
ว่าด้วยการจ่ายเงินทดแทนแก่พนักงานเทศบาลวิสามัญประจำ
การที่ออกจากราชการ พ.ศ.2503'

ข้อ 2 
ให้ใช้ระเบียบนี้ตั้งแต่วันประกาศเป็นต้นไป

ข้อ 3  `พนักงานเทศบาลวิสามัญ'  หมายความว่า
พนักงานเทศบาลวิสามัญ ตามพระราชกฤษฎีการะเบียบพนักงาน
เทศบาล 
ซึ่งรับเงินเดือนจากงบประมาณประเภทเงินเดือน
และยังประจำทำงานอยู่  ทั้งนี้ไม่รวมถึงพนักงานเทศบาลวิสามัญ
ที่มีสัญญาจ้างและพนักงานเทศบาลวิสามัญชั่วคราว

ข้อ 4 
พนักงานเทศบาลวิสามัญประจำการที่พ้นจากงาน
ให้ได้รับเงินเดือนทดแทนตามหลักเกณฑ์ดังต่อไปนี้
          (ก)  ให้ได้รับเงินทดแทนเท่ากับเงินเดือน ๆ
สุดท้าย
คูณด้วยจำนวนปีเวลาทำงาน เศษของปีถ้าเกินหกเดือนให้นับ
เป็นหนึ่งปี 
ในกรณีที่เงินเดือนมีเงินเพิ่มพิเศษประจำเดือน
ชั่วคราว (พ) ให้รวมเงินเพิ่มพิเศษประจำเดือนชั่วคราว (พ)
กับเงินเดือนเพื่อคำนวณเงินทดแทนตามเกณฑ์นี้ด้วย
          (ข)  พนักงานเทศบาลวิสามัญประจำการที่พ้นจาก
งาน 
เพราะยุบเลิกตำแหน่งหรือตัดทอนงาน 
ให้ได้รับเงิน
ทนแทนตามความในข้อ (ก)  ถ้ามีเวลาทำงานต่ำกว่าสามปี
ให้ได้รับเงินทดแทนเท่ากับจำนวนเวลาทำงานสามปี

ข้อ 5 
พนักงานเทศบาลวิสามัญไม่มีสิทธิได้รับเงิน
ทดแทนดังต่อไปนี้
          (ก)  ได้รับอนุญาตให้ลาออกจากงานก่อนมีเวลาทำ
งานครบห้าปีบริบูรณ์
          (ข)  ถูกไล่ออกหรือปลดออกจากงานหรือตายเพราะ
กระทำความผิดหรือประพฤติชั่วอย่างร้ายแรง
          (ค) 
ไม่ได้ร้องขอรับเงินทดแทนต่อผู้บังคับบัญชา
ภายในหนึ่งปีนับแต่วันพ้นจากงานหรือวันยุบเลิกตำแหน่ง
          (ง)  มีเวลาทำงานสำหรับคำนวณเงินทดแทนไม่ครบ
หนึ่งปีบริบูรณ์ 
เว้นกรณียุบเลิกตำแหน่ง

ข้อ 6 
การนับเวลาทำงานสำหรับคำนวณเงินทดแทนนั้น
ให้นับตั้งแต่วันทำงาน  โดยได้รับเงินเดือนจากงบประมาณ
ประเภทเงินเดือนของเทศบาล  แต่ไม่ก่อนวันที่มีอายุครบ
สิบแปดปีบริบูรณ์จนถึงวันที่พ้นจากงาน  รวมทั้งเวลาที่รับ
ราชการทหารตามกฎหมายและคำสั่งของทางราชการในระหว่าง
เวลาที่ทำงานเป็นพนักงานวิสามัญประจำการด้วย

พนักงานเทศบาลวิสามัญประจำการที่ประจำปฏิบัติหน้าที่
อยู่ในเขตที่ได้มีประกาศใช้กฎอัยการศึก  ให้นับเวลาทำงานที่
ปฏิบัติหน้าที่ในระหว่างนั้นเป็นทวีคูณ

ข้อ 7 
เงินทดแทนพนักงานเทศบาลวิสามัญประจำการให้
จ่ายจากเงินสะสมของเทศบาล  โดยให้ปลัดเทศบาลเป็นผู้ยืม
และให้ผู้ว่าราชการจังหวัดเป็นผู้พิจารณาอนุมัติการยืมเงินสะสม
จ่ายไปพลางก่อน

ข้อ 8 
การยื่นคำขอรับเงินทดแทนให้ผู้ขอรับยื่นแบบ
คำขอต่อเทศบาลที่ตนสังกัดตามแบบท้ายระเบียบนี้  เมื่อ
เทศบาลเจ้าสังกัดได้รับเรื่องราวแล้วให้พิจารณาเสนอขอรับ
อนุมัติจากผู้ว่าราชการจังหวัด
          ประกาศ ณ
วันที่ 2 มีนาคม  พ.ศ. 2503

พลเอก  ป. จารุเสถียร

รัฐมนตรีว่าการกระทรวงมหาดไทย

แบบคำขอรับเงินทดแทนพนักงานเทศบาลวิสามัญ